તાન્ઝાનિયામાં મૉડલ સાન્ચોકા એવી કેટલીક હસ્તીઓ પૈકીની એક છે જેને નિયંત્રણકારી મંડળે સમન્સ બજાવ્યું છે. આના પરથી એવું લાગે છે કે તાન્ઝાનિયા સરકારનો પ્રતિબંધ હાલ દેશના મનોરંજન ક્ષેત્રની હસ્તીઓને લક્ષ્યમાં રાખીને છે. તાન્ઝાનિયાથી મળી રહેલા એક અહેવાલ મુજબ, તાન્ઝાનિયાના સંગીત નિયંત્રણકારી મંડળે અભિનેત્રી અને ગાયિકા સુસાન મિશેલ, જેનું મંચ પર નામ પ્રેટી કાઇન્ડ છે તેને પણ પોતાની સમક્ષ ઉપસ્થિત થવા તેડું પાઠવ્યું છે. તેનો ગુનો એ હતો કે તેણે કામાતુર પ્રકારની તસવીરો ફેસબૂક, ઇન્સ્ટાગ્રામ અને સ્નેપચેટ પર મૂકી હતી. આ પ્રતિબંધથી શું થશે? મિશેલ છ મહિના માટે તેના કાર્યક્રમો નહીં કરી શકે કે સૉશિયલ મિડિયા પર કોઈ પૉસ્ટ નહીં મૂકી શકે. પ્રેટી કાઇન્ડે સરકારની માફી માગી લીધી અને તેની સજા તે હાલ ભોગવી રહી છે. વર્ષ ૨૦૧૭માં એટલે કે ગયા વર્ષે તાન્ઝાનિયાના સંદેશાવ્યવહાર નિયંત્રણકારી સત્તા (ટીસીઆરએ)એ ઇલેક્ટ્રૉનિક્સ અને પૉસ્ટલ કમ્યૂનિકેશન્સ (ઑનલાઇન સામગ્રી) નિયંત્રણ, ૨૦૧૭નો મુસદ્દો મૂક્યો હતો.